text: পুঁজিবাজারে সূচকের পতন, লেনদেনও মন্দা | Newsbangladesh
  বৃহস্পতিবার, ডিসেম্বার ৫, ২০১৯ ৫:০৮
  পুঁজিবাজারে সূচকের পতন, লেনদেনও মন্দা
  স্টক এক্সচেঞ্জ সূত্রে জানা যায়, ডিএসইতে লেনদেন হয়েছে ৪৩২ কোটি ৪১ লাখ টাকা। আগের কার্যদিবস বুধবার লেনদেন হয়েছিল ৪৬২ কোটি ৬ লাখ টাকা। এদিন ডিএসইতে লেনদেন হওয়া ৩৪৬টি কোম্পানির শেয়ার ও ইউনিটের মধ্যে বেড়েছে ১০৬টির, কমেছে ১৯২টির এবং পরিবর্তন হয়নি ৪৮টির দর।
  এদিন ডিএসইর প্রধান সূচক ডিএসইএক্স ৩১ দশমিক ৬৪ পয়েন্ট কমে দাঁড়িয়েছে চার হাজার ৬৭১ দশমিক ৩৩ পয়েন্টে। এছাড়া ডিএসই-৩০ সূচক ১১ দশমিক ৮০ পয়েন্ট ও ডিএসইএস বা শরিয়াহ সূচক ৫ দশমিক ৫৬ পয়েন্ট কমে দাঁড়িয়েছে যথাক্রমে ১ হাজার ৬০৫ দশমিক ৮২ পয়েন্টে ও ১ হাজার ৫৫ দশমিক ৮৪ পয়েন্টে।
  টাকার অঙ্কে এদিন ডিএসইতে লেনদেনের শীর্ষ কোম্পানি হলো- এসকে ট্রিমস, সায়হাম কটন, সোনারবাংলা ইন্স্যুরেন্স, ইন্দো-ফার্মাসিউটিক্যালস, প্যারামাউন্ট ইন্স্যুরেন্স, লাফার্জহোলসিম বাংলাদেশ, ডেফোডিল কম্পিউটার, মার্কেন্টাইল ইন্স্যুরেন্স, বীকন ফার্মাসিউটিক্যাল।
  দর বৃদ্ধির শীর্ষ কোম্পানি হলো- আরডি ফুড, লিগাসি ফুটওয়্যার, আমরা নেটওয়ার্ক, বীকন ফার্মাসিউটিক্যাল, ইয়াকিন পলিমার, মিরাকেল, সিলভা ফার্মাসিউটিক্যাল, এভেন্স টেক্সটাইল, আইটি কনসালটেন্ট, স্যান্ডার্ড সিরামিক।
  অন্যদিক দর কমার শীর্ষ কোম্পানি হলো- ফ্যামিলি টেক্স, তুং-হাই নিটিং, আইসিবি ইসলামী ব্যাংক, ইন্টারন্যাশনাল লিজিং, সিনোবাংলা ইন্ডাস্ট্রিজ, সোনারবাংলা ইন্স্যুরেন্স, ইউনিয়ন ক্যাপিটাল, এমবিএল ফার্স্ট ফান্ড, কুইন সাউথ টেক্সটাইল, অ্যাপোলো ইস্পাত।
  অপর পুঁজিবাজারে সিএসইতে লেনদেনের পরিমাণ ২৮ কোটি ৪৭ লাখ টাকা। গত বুধবার লেনদেন হয়েছিল ২৫ কোটি ৬ লাখ টাকার শেয়ার। এদিন সিএসইর প্রধান সূচক সিএএসপিআই ৯১ দশমিক শূন্য ৫ পয়েন্ট কমে দাঁড়িয়েছে ১৪ হাজার ২০৩ দশমিক ৩৪ পয়েন্টে।
  সিএসই-৫০ সূচক ৯ দশমিক ১১ পয়েন্ট, সিএসই-৩০ সূচক ৪৫ দশমিক ৪৬ পয়েন্ট, সিএসসিএক্স সূচক ৫৪ দশমিক ২০ পয়েন্ট ও সিএসআই সূচক ৫ দশমিক ৫২ পয়েন্ট কমে দাঁড়িয়েছে যথাক্রমে ১ হাজার ৪৪ দশমিক ৫৫ পয়েন্টে, ১২ হাজার ১৭৯ দশমিক ৬৬ পয়েন্টে, ৮ হাজার ৬২২ দশমিক ৭১ পয়েন্টে ও ৯০৫ দশমিক ২৬ পয়েন্টে।
  এদিন সিএসইতে লেনদেন হওয়া ২৪৯টি কোম্পানির মধ্যে দর বেড়েছে ৮২টির, কমেছে ১৪১টির এবং কোন পরিবর্তন হয়নি ২৬টি কোম্পানির শেয়ার দর।